Mykolas Orbakas

Mykolas Edmundas Orbakas (g. 1945 m. balandžio 16 d. Šiauliuose) – Rusijos cirko artistas, režisierius, pirmasis Rusijos estrados žvaigždės Alos Pugačiovos vyras. Gyvena Maskvoje.

 Biografija 

M. Orbakas, būdamas penkerių, su tėvais persikėlė gyventi į Kauną. Baigęs 1963 m. vidurinę mokyklą, 17-os metų išvyko į Maskvą, kur įstojo į Estrados ir cirko mokyklą. Iš antro kurso buvo paimtas į trejų metų karinę tarnybą raketinės kariuomenės dalinyje Angarske Irkutsko srityje. Baigęs mokyklą ėmė dirbti cirko artistu Maskvos srities filharmonijoje.

Režisuoja Maskvos lietuvių mėgėjų teatro „Bičiuliai“ pastatymus.http://www.moscovia1.narod.ru/kultura_menas/Biciuliai/Pagrindas/2007_05_Jonkus_Biciuliai.htm Maskvos lietuvių mėgėjų teatras „Bičiuliai“ Sukūrė keletą vaidmenų kine:
 „Meistrų miestas“ (Город мастеров), Belarusfilm, 1965 m. – kaminkrėtys
 „Ruskoje“ (Русское), Sinemafor, 2004 m. – epizodas

 Asmeninis gyvenimas 

1969 m. vedė Alą Pugačiovą, susilaukė dukters Kristinos, išsiskyrė 1973 m. Kristina buvo išsiųsta pas senelius į Lietuvą, kur vienoje Kauno bažnyčių buvo ir pakrikštyta. Vėliau seneliai persikėlė į Šventąją – ten prabėgo visos Kristinos vasaros. Antroji santuoka su Gražina truko neilgai.http://pramogos.delfi.lt/zmones/morbakas-ala-labai-vienisa-ir-nelaiminga-moteris.d?id=17164457 M. Orbako santuokos Dabar gyvena su 19 metų jaunesne Marina Orbakiene.

Vaikai: iš pirmosios santuokos Kristina Orbakaitė, iš trečiosios santuokos Fabianas Orbakas.

 Šaltiniai 

 Nuorodos 

 Mykolas Orbakas (kino-teatr.ru)
 Mykolas Orbakas (imdb.com)
 Mykolo Orbako interviu
 Mykolą Orbaką lydi Alos Pugačiovos šešėlis 

Kategorija:Rusijos cirko artistai
Kategorija:Lietuvių kilmės asmenybės